* **Ηλεκτρονική Αίτηση Εγγραφής - Δήλωση Προτίμησης. Πώς, πότε;**

 υποβάλλουν οι γονείς ή κηδεμόνες, μέσω της εφαρμογής e-εγγραφές στην ηλεκτρονική διεύθυνση: [**https://e-eggrafes.minedu.gov.gr**](https://e-eggrafes.minedu.gov.gr/), συμπληρώνοντας όλα τα απαραίτητα στοιχεία,

από τη **14η Μαΐου και ώρα 10:00 έως την 31η Μαΐου 2018 και ώρα 14:00**

* **Πώς υποβάλλεται η αίτηση- δήλωση;**

Για την είσοδο στην εφαρμογή e-εγγραφές, είναι απαραίτητοι οι **κωδικοί ΓΓΠΣ (taxis).** Στην περίπτωση ανήλικου/ης μαθητή/τριας ή ενήλικου προστατευόμενου μέλους το οποίο δε διαθέτει κωδικούς ΓΓΠΣ (taxis), χρησιμοποιούνται αποκλειστικά **οι κωδικοί** ΓΓΠΣ (taxis) **του γονέα** ή κηδεμόνα ή του κατά το νόμο υπεύθυνου αντίστοιχα που έχει καταχωριστεί στο Πληροφοριακό Σύστημα Myschool. Στην περίπτωση αυτή, απαιτείται αποδεικτικό έγγραφο δημόσιας αρχής για την ολοκλήρωση της εγγραφής τους στο σχολείο.

Επίσης, στην περίπτωση κατά την οποία οι αιτούντες/αιτούσες κηδεμόνες ή ενήλικοι/ες μαθητές/τριες **δεν διαθέτουν κωδικούς ΓΓΠΣ (taxis**) οφείλουν να προβούν σε όλες τις απαραίτητες ενέργειες προκειμένου να τους αποκτήσουν έγκαιρα.

* **Ποιοι υποβάλλουν, για ποιο σχολείο;**

Ηλεκτρονική Αίτηση Εγγραφής - Δήλωση Προτίμησης υποβάλλουν και οι γονείς/κηδεμόνες των ανήλικων μαθητών που φοιτούν στη **Γ΄ Τάξη Γυμνασίου** , στην Α΄ Λυκείου και στη Β΄ Λυκείου σε **Πειραματικά, Πρότυπα, Μουσικά** και **Καλλιτεχνικά** Σχολεία κατά το τρέχον σχολικό έτος 2017-18.

* **Ονόματα με Λατινικούς χαρακτήρες**

 τα ατομικά στοιχεία γονέων/κηδεμόνων αν αναγράφονται στο ΓΓΠΣ (taxis) με λατινικούς χαρακτήρες, πρέπει:

* + να ενημερώσουν τον Δ/ντή / Δ/ντρια της σχολικής μονάδας προκειμένου ο/ η τελευταίος/α να καταχωρίσει τα παραπάνω στοιχεία στο ΠΣ Myschool στα πεδία: Όνομα κηδεμόνα – Επώνυμο κηδεμόνα της Καρτέλας Οικογενειακά Στοιχεία, όπως εμφανίζονται στο ΓΓΠΣ (taxis).
* **Στοιχεία αίτησης**

1. Το e-mail του κηδεμόνα ή του/της ενήλικου/ης μαθητή/τριας

2. Τα ατομικά στοιχεία του κηδεμόνα

3. Η τάξη την οποία ολοκλήρωσαν οι μαθητές/τριες και τους δίνει τη δυνατότητα να εγγραφούν στο ΓΕ.Λ.- ΕΠΑ.Λ., το σχολείο προέλευσης και το τελευταίο έτος φοίτησης

4. α. Η επιλογή για εγγραφή στην Α΄ Τάξη, Β’ Τάξη, Γ’ Τάξη ημερήσιων και εσπερινών ΓΕ.Λ. και Δ’ εσπερινών ΓΕΛ.

 β. Η επιλογή για εγγραφή στην Α’ Τάξη ή στον τομέα της Β’ Τάξης ή στην ειδικότητα της Γ’ Τάξης ημερήσιων και εσπερινών ΕΠΑ.Λ. ή της Δ΄ τάξης εσπερινών ΕΠΑ.Λ.

5. Η επιλογή έως τριών (3) ΕΠΑ.Λ.

6. Τα ατομικά στοιχεία του/της μαθητή/τριας

7. Ο Αριθμός Μητρώου (Α.Μ.) μαθητή/τριας (ο οποίος αναγράφεται στον έλεγχο προόδου, στο Ατομικό Δελτίο μαθητή κλπ)

* **Πόσα και ποια σχολεία δηλώνονται;**

Οι μαθητές/τριες που επιθυμούν να φοιτήσουν **σε ΓΕ.Λ**. δεν δηλώνουν σχολείο προτίμησης στην εφαρμογή e-εγγραφές, αλλά τοποθετούνται σύμφωνα με απόφαση του/της Διευθυντή/ντριας Δευτεροβάθμιας Εκπαίδευσης ανάλογα με την περιοχή της μόνιμης κατοικίας τους

Οι μαθητές/τριες που επιθυμούν να φοιτήσουν **σε ΕΠΑΛ** μπορούν να δηλώσουν έως 3 προτιμήσεις

* **Πώς θα γίνει η κατάταξη σε ΕΠΑΛ;**

Οι κηδεμόνες των ανήλικων μαθητών/τριών και οι ενήλικοι/ες μαθητές/τριες πρέπει να γνωρίζουν ότι η κατάταξή τους σε ΕΠΑ.Λ. προτίμησής τους θα γίνει **με βάση τη σειρά προτίμησης** που δηλώθηκε και θα γίνει σε Τάξεις, Τομείς και Ειδικότητες που πληρούν τις προϋποθέσεις λειτουργίας τους.

* **Τι θα γίνει μετά την ηλεκτρ. εγγραφή;**

Μετά την οριστική κατάταξή τους σε συγκεκριμένο ΓΕ.Λ.-ΕΠΑ.Λ. οι ενδιαφερόμενοι/ες θα ενημερωθούν μέσω της εφαρμογής e-εγγραφές στην ηλεκτρονική διεύθυνση: [**https://eeggrafes.minedu.gov.gr**](https://eeggrafes.minedu.gov.gr/)και οφείλουν να παρουσιαστούν για την οριστική εγγραφή, ανανέωση της εγγραφής προσκομίζοντας όσα δικαιολογητικά απαιτούνται κατά περίπτωση:

α. Για τα ΓΕ.Λ. **μέχρι την έναρξη των μαθημάτων**

β. για τα ΕΠΑ.Λ. από την **20η έως την 29η Ιουνίου 2018**

* **Αν έχω δυσκολία, τι κάνω;**

 Οι μαθητές/τριες ή οι κηδεμόνες αυτών που συναντούν δυσκολία στη συμπλήρωση των απαραίτητων στοιχείων στην εφαρμογή (e-εγγραφές) μπορούν να απευθύνονται:

στο Help Desk της εφαρμογής τηλεφωνικά ή

στα email : **egel@minedu.gov.gr** (για τα ΓΕ.Λ.) και **dialogos\_eek@minedu.gov.gr** (για τα ΕΠΑ.Λ.), ή

στην πλησιέστερη σχολική μονάδα (Γυμνάσια, ΓΕ.Λ.-ΕΠΑ.Λ.) της κατοικίας τους και τις ώρες λειτουργίας της.

* **Τι θα κάνουν οι παραπεμπόμενοι;**

 Οι παραπεμπόμενοι/ες μαθητές/τριες Γυμνασίων, ΓΕ.Λ., ΕΠΑ.Λ. οι οποίοι/ες περιμένουν την έκδοση αποτελεσμάτων από τη δεύτερη εξεταστική περίοδο του Ιουνίου

α) εάν δεν έχουν απορριφθεί, ισχύει η αρχική Ηλεκτρονική Αίτηση εγγραφής – Δήλωσης προτίμησης που είχαν ενδεχομένως υποβάλει,

β) εάν έχουν απορριφθεί, τροποποιούν την Ηλεκτρονική Αίτηση εγγραφής – Δήλωσης προτίμησης που είχαν ενδεχομένως υποβάλει,

γ)όσοι/ες δεν έχουν υποβάλει Ηλεκτρονική Αίτηση εγγραφής – Δήλωση προτίμησης για λόγους ανωτέρας βίας, έχουν τη δυνατότητα υποβολής Ηλεκτρονικής Αίτησης εγγραφής – Δήλωσης προτίμησης για τα ΓΕ.Λ.-ΕΠΑ.Λ. από την **27η έως την 29η** Ιουνίου 2018. Οι εν λόγω ενδιαφερόμενοι/ες αφού ενημερωθούν μέσω της εφαρμογής e-εγγραφές στην προαναφερόμενη ηλεκτρονική διεύθυνση για το ΓΕ.Λ.-ΕΠΑ.Λ. εγγραφής τους, **θα ολοκληρώσουν την εγγραφή** τους στα **ΓΕ.Λ. μέχρι την έναρξη των μαθημάτων** και στα **ΕΠΑ.Λ. κατά την ημέρα λειτουργίας τους, από τη 2η έως την 6η Ιουλίου 2018**

* **Μπορώ να αλλάξω την αρχική μου δήλωση;**

Οι αιτούντες/αιτούσες έχουν τη δυνατότητα τροποποίησης/διαγραφής της Ηλεκτρονικής Αίτησης εγγραφής – Δήλωσης προτίμησης και υποβολής νέας κατά τις ημερομηνίες υποβολής της Ηλεκτρονικής Αίτησης εγγραφής – Δήλωσης προτίμησης.

Οι μαθητές/τριες που εμποδίστηκαν να εγγραφούν για λόγους ανωτέρας βίας (π.χ. λόγοι υγείας, σοβαροί οικογενειακοί λόγοι κ.α.) δύνανται να εγγραφούν από την **3η έως την 11η Σεπτεμβρίου 2018** στα υπάρχοντα τμήματα. Οι **παραπεμπόμενοι/ες** μαθητές/τριες στην ειδική εξεταστική περίοδο του Σεπτεμβρίου, δύνανται να εγγραφούν από την **3η έως την 11η Σεπτεμβρίου 2018** στα υπάρχοντα τμήματα.

* **Όσοι δεν προλάβουν τις ημερομηνίες;**

Όσοι δεν υπέβαλαν Ηλεκτρονική Αίτηση εγγραφής – Δήλωση προτίμησης στις ανωτέρω προβλεπόμενες ημερομηνίες δύνανται να καταθέσουν **εκπρόθεσμη** Ηλεκτρονική Αίτηση εγγραφής – Δήλωση προτίμησης από την **12η έως την 21η Σεπτεμβρίου 2018** η οποία θα πραγματοποιηθεί μετά από έγκριση του οικείου/ας Διευθυντή/ντριας Δ.Ε. σε υπάρχοντα τμήματα, σύμφωνα με τα προβλεπόμενα στο άρθρο 9 της υπ’αριθμ. 10645/ΓΔ4/23-01-2018 (ΦΕΚ 120,Β’) Υπουργικής Απόφασης όπως τροποποιήθηκε και ισχύει.